पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश सहित जिले में शनिवार को मुख्यमंत्री अशोक गहलोत ने वीडियो कांफ्रेंस के जरिए मुख्यमंत्री चिरंजीवी स्वास्थ्य बीमा योजना व 18 से 45 वर्ष तक के लोगों के वैक्सीनेशन का शुभारंभ किया। सीएमएचओ डॉ. मनोज शर्मा ने बताया कि फिलहाल मुख्यमंत्री चिरंजीवी स्वास्थ्य बीमा योजना से जिले के 20 चिकित्सालय संबद्ध किए हैं।
जिले में राजकीय डीबी अस्पताल चूरू, राजकीय उप जिला चिकित्सालय रतनगढ़ व सुजानगढ़, सीएचसी तारानगर, राजगढ़, सरदारशहर, बीदासर, घांघू, दुधवाखारा, रतननगर, बजरांगसर, जैतसीसर, कानूता, पड़िहारा, राजलदेसर, साहवा, सालासर, सांखू, सांडवा तथा निजी चिकित्सालयों में जेठीदेवी मेमोरियल अस्पताल सुजानगढ़ को संबद्ध किया है। उन्होंने बताया कि योजना में हार्ट, कैंसर, किडनी, डायलिसिस और कोविड जैसी गंभीर बीमारियों सहित 1576 प्रकार के पैकेज शामिल हैं। राज्य के 765 सरकारी और 330 से अधिक निजी अस्पतालों में भर्ती होने पर पांच लाख रुपए तक की निशुल्क चिकित्सा सुविधा उपलब्ध होगी।
इस दौरान जिला मुख्यालय स्थित आईटी केंद्र में कलेक्टर सांवरमल वर्मा, जिला प्रमुख वंदना आर्य, सभापति पायल सैनी, उप प्रमुख महेंद्र सिंह, तारानगर प्रधान संजय कस्वा, सीईओ सत्तार खान, एसडीएम अभिषेक खन्ना, डीबी अस्पताल अधीक्षक डॉ. एफएच गौरी, सहायक निदेशक जनसंपर्क कुमार अजय, एसीपी मनोज गरवा आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mai_Deva zho_Hant eng_Latn